*107. számú előterjesztés*

*beszámoló az önkormányzat gyermekjóléti feladatainak 2019. évi ellátásáról*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Péter Róbert szociális ügyintéző Borosné Simon Zsuzsanna Gondozási Központ vezető Simon Csabáné óvodaigazgató**Törvényességi ellenőrzést végezte:** Kondriczné dr. Varga Erzsébet jegyző |

 **Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. §-ának (6) bekezdése rendelkezik arról, hogy „***A települési önkormányzat és állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.”***

 Az értékelés tartalmi követelményeit a gyámhatóságokról, valamint a gyermekvédelmi és gyámügyi igazgatásról szóló 149/1997.(XI.10.) Korm. rendelet 10. számú melléklete határozza meg.

 A fenti jogszabályi kötelezettségnek teszünk eleget ebben az évben is. Kérem az önkormányzat 2019. évi gyermekjóléti feladatainak ellátásáról szóló értékelő beszámolót szíveskedjen elfogadni.

**Határozati javaslat:**

**beszámoló az önkormányzat gyermekjóléti feladatainak 2019.évi ellátásáról**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdésében foglaltakra figyelemmel az önkormányzat 2019. évi gyermekjóléti feladatai ellátásának értékeléséről szóló beszámolót elfogadja.

*Határidő:* 2020. május 31.

*Felelős:* Kondriczné dr. Varga Erzsébet jegyző

 (a határozat és a beszámoló megküldéséért)

*Határozatról értesül:* Tolna Megyei Kormányhivatal,

 Gondozási Központ, Helyben,

 MOB igazgatója, Helyben

 BKÖH hatósági iroda,

 irattár

***149/1997.(IX.10.) Korm. rendelet***

***10. számú melléklete***

***Tartalmi követelmények a települési önkormányzat és a megyei kirendeltség számára, a Gyvt. 96. §-ának (6) bekezdésében előírt átfogó értékelés elkészítéséhez***[***\****](https://net.jogtar.hu/jogszabaly?docid=99700149.KOR#lbj1222idcd3f)

*I. A települési önkormányzat által készítendő átfogó értékelés tartalmi követelményei:*

1. A település demográfiai mutatói, különös tekintettel a 0-18 éves korosztály adataira.

2.[\*](https://net.jogtar.hu/jogszabaly?docid=99700149.KOR#lbj1223idcd3f) Az önkormányzat által nyújtott pénzbeli, természetbeni ellátások biztosítása:

- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,

- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,

- gyermekétkeztetés megoldásának módjai, kedvezményben részesülőkre vonatkozó statisztikai adatok.

3.[\*](https://net.jogtar.hu/jogszabaly?docid=99700149.KOR#lbj1224idcd3f) Az önkormányzat által biztosított személyes gondoskodást nyújtó ellátások bemutatása:

- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4-5.[\*](https://net.jogtar.hu/jogszabaly?docid=99700149.KOR#lbj1225idcd3f)

6.[\*](https://net.jogtar.hu/jogszabaly?docid=99700149.KOR#lbj1226idcd3f) A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

**Beszámoló**

Bátaszék Város Önkormányzata

gyermekjóléti feladatainak 2019. évi ellátásáról

**I. Bátaszék város demográfiai mutatói**

(2019. december 31-ei állapot)

 **fiú lány összesen**

 0 – 2 éves 87 94 181

 3 – 5 éves 98 91 189

 6 – 14 éves 279 254 533

15 – 18 éves 108 124 232

fiatal felnőtt (19 - 24) 195 197 392

aktív felnőtt (25 – 65) 1866 1853 3719

inaktív felnőtt (66 - ) 457 770 1227

**összesen: 3090 3383 6473**

**II. Az önkormányzat által nyújtott pénzbeli és természetbeni ellátások biztosítása, gyermekétkeztetés**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) a pénzbeli és természetbeni ellátások közül nevesíti a rendszeres gyermekvédelmi kedvezményt, a rendszeres gyermekvédelmi kedvezményhez kapcsolódó pénzbeli ellátását.

1. **Rendszeres gyermekvédelmi kedvezmény**

A rendszeres gyermekvédelmi kedvezményre jogosultság megállapításának célja annak igazolása, hogy a gyermek szociális helyzete alapján jogosult:

1. ingyenes vagy kedvezményes intézményi gyermekétkeztetés és a szünidei gyermekétkeztetés,
2. pénzbeli támogatás,
3. valamint a külön jogszabályban meghatározott egyéb kedvezmények

igénybevételére.

A Gyvt. 19. §-a alapján a *gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg*

1. *az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 145 %-át,*

*aa) ha a gyermeket egyedülálló szülő, illetve más törvényes képviselő gondozza, vagy*

*ab) ha a gyermek tartósan beteg, illetve súlyosan fogyatékos, vagy*

*ac) ha a nagykorúvá vált gyermek megfelel a 20. § (2) bekezdésében foglalt feltételeknek;*

*b) az öregségi nyugdíj legkisebb összegének 135%-át az a) pont alá nem tartozó esetben,*

*feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.*

A bölcsődei ellátásban, óvodai nevelésben, a nappali rendszerű iskolai oktatás 1-8. évfolyamán részt vevő és rendszeres gyermekvédelmi kedvezményben részesülő gyermek után az intézményi térítési díj 100 %-át, míg a nappali rendszerű középfokú és felsőfokú oktatásban részt vevők esetén (23, ill. 25 éves korig) a térítési díj 50 %-át kell normatív kedvezményként biztosítani.

Kedvezményben részesülők száma:                                   151 fő, melyből 6 nagykorú és

                                                                                                             144 kiskorú

2019. évben megállapított kedvezmények száma                  151 fő

2019. évben megszűnt kedvezmények száma                       170 fő

Elutasított kérelmek száma                                                     2 fő (vagyoni helyzet, jövedelem nagysága miatt)

A kedvezményben részesített családok száma               96 család

   ebből: - 1 gyermekes                                                              56 fő

              - 2 gyermekes                                                              27 fő

              - 3 gyermekes                                                                9 fő

              - 4-5 gyermekes                                                             2 fő

              - 6 vagy annál több gyermekes                                     1 fő

Az egyedülálló szülő                                                                  48 fő

Családi jövedelmi helyzet:

- nyugdíjminimum felét – 14.250 Ft – nem éri el                       16 fő

- nyugdíjminimum felénél több, de azt nem éri el                      82 fő

- nyugdíjminimumot (28.500 Ft) eléri, illetve meghaladja          53 fő

1. **Gyermekétkeztetés**

A Mikrotérségi Óvoda, Bölcsőde és Konyha intézményében működik a konyha (helyileg továbbra is az általános iskolában), amely az általános iskola, a gimnázium és az óvoda mellett a bölcsődében étkező gyermekek speciális igényeinek megfelelő étkeztetését is megoldja.

**Ingyenesen** kell biztosítani a bölcsődei ellátásban vagy az óvodai nevelésben részesülő gyermek számára az intézményi gyermekétkezést, ha rendszeres gyermekvédelmi kedvezményben részesül; ha tartósan beteg vagy fogyatékos; vagy olyan családban él, amelyben tartósan beteg vagy fogyatékos gyermeket nevelnek; ha nevelésbe vettek, továbbá azok számára is, akik olyan családban élnek, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át, vagy nevelésbe vették.

**Ingyenesen** kell biztosítani továbbá azon tanulók számára, akik az 1-8. évfolyamon nappali rendszerű oktatásban vesznek részt, és rendszeres gyermekvédelmi kedvezményben részesülnek vagy nevelésbe vettek.

Kedvezményes (50 %-os) étkezésben az az 1-8. évfolyamon és azon felüli évfolyamon tanuló gyermek részesül, aki három vagy több gyermeket nevelő családban élő gyermek, vagy tartósan beteg, vagy fogyatékos gyermek és nem részesül ingyenes intézményi gyermekétkeztetésben.

bölcsődei ingyenes étkezés:                                                                     17 fő,

óvodai ingyenes étkezés:                                                                       172 fő,

általános iskolai ingyenes étkezés:                                                          94 fő,

általános iskola kedvezményes étkeztetés:                                           105 fő,

középiskolában ingyenes étkezés:                                                            5 fő,

középiskolai kedvezményes étkezés:                                                      47 fő.

(a középiskolások = II. Géza Gimnázium tanulói)

1. **Pénzbeli támogatás**

Annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága

ba) 2019. augusztus 1-jén fennállt, augusztus hónapjában

bb) 2019. november 1-jén fennállt, november hónapjában

pénzbeli támogatás jár. A Gyvt. 2017. január 1-jén hatályba lépett módosításával a támogatás összege 2017. évtől emelésre és differenciálásra került. A differenciálás alapján a rendszeres gyermekvédelmi kedvezményre jogosult és egyben hátrányos helyzetű, halmozottan hátrányos helyzetű gyermekek számára emelt összegű támogatás, míg a rendszeres gyermekvédelmi kedvezményre jogosult gyermekek számára alapösszegű támogatás kerül biztosításra. Az emelt összegű támogatás 6.500 Ft/gyermek, az alapösszegű támogatás 6.000 Ft/gyermek értékben került megállapításra.

Ez augusztus hónapban 168 főt jelentett összesen. Ebből alapösszegű támogatásban 63 fő, emelt összegű támogatásban 105 fő részesült. Alapösszegű kifizetett támogatás összege 378.000 Ft, emelt összegű támogatás összege 682.500 Ft volt. Ezt 11 nagykorú és 157 kiskorú személy kapta.

Novemberben 146 fő kapott támogatást. Ebből alapösszegű támogatásban 54 fő, emelt összegű támogatásban 92 fő részesült. Alapösszegű kifizetett támogatás összege 324.000 Ft, emelt összegű támogatás összege 598.000 Ft volt. Ezt 8 nagykorú és 138 kiskorú személy kapta.

1. **Külön jogszabályban meghatározott egyéb kedvezmények**

2017 szeptemberétől minden általános iskolás gyermek részére a tankönyvek ingyenesen állnak rendelkezésre. A felsőoktatásról szóló törvény értelmében az a kedvezményre jogosult gyermek, akinek a hátrányos helyzetét illetve a halmozottan hátrányos helyzetét a jegyző megállapította, a felvételi eljárás során többletpontra jogosult.

1. **Rendszeres gyermekvédelmi kedvezményhez kapcsolódó kiegészítő pénzbeli ellátás**

A rendszeres gyermekvédelmi kedvezményhez kapcsolódó kiegészítő pénzbeli ellátását a rendszeres gyermekvédelmi kedvezményben részesülő gyermek után a gyermek családbafogadó gyámjául kirendelt hozzátartozó kapja, amennyiben a gyermek tartására köteles és nyugdíjszerű rendszeres ellátásban részesül. 2019. évben ebben az ellátási formában senki nem részesült.

1. **Szünidei gyermekétkeztetés**

2016. január 1-jétől a települési önkormányzat már nemcsak a nyári szünet idejére, hanem az összes iskolai szünet alkalmával a szülő kérelmének megfelelő időtartamban a déli meleg főétkeztetést ingyenesen biztosítja a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére, valamint ingyenesen biztosíthatja a rendszeres gyermekvédelmi kedvezményre jogosult gyermekek részére. A szünidei étkezést a települési önkormányzat az adott tanítási szünet időtartamára eső valamennyi munkanapon köteles megszervezni és biztosítani.

|  |  |  |  |  |
| --- | --- | --- | --- | --- |
| **2019. év** | **időpont** | **szülői igény** | **tényleges részvétel** | **ebből** |
| **HH** | **HHH** |
| **Tavaszi szünet** | ápr.18. - ápr. 23. | 5 | 5 | 4 | 1 |
| **Nyári szünet** | jún.15.-szept. 01. | 17 | 17 | 10 | 7 |
| **Őszi szünet** | okt.26.-nov. 03. | 8 | 8 | 5 | 3 |
| **Téli szünet** | dec.21.-jan. 05. | 8 | 8 | 5 | 3 |

1. **Hátrányos és halmozottan hátrányos helyzet**

Hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapításakor és azt követően is kérelmezhető. Ebben az esetben a feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.

A gyermekek védelméről és a gyámügyi igazgatásról szóló 1997. évi XXXI. Törvény (továbbiakban: Gyvt.) 67/A.§ (1) bekezdése értelmében **hátrányos helyzetű** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

1. a szülő vagy a családbafogadó gyám a rendszeres gyermekvédelmi kedvezmény igénylésekor **legfeljebb alapfokú iskolai végzettséggel** rendelkezik,
2. a szülő vagy a családbafogadó gyám **aktív korúak ellátására jogosult** vagy a rendszeres gyermekvédelmi kedvezmény igénylésének időpontját megelőző 16 hónapon belül **legalább 12 hónapig álláskeresőként nyilvántartott személy**,
3. a gyermek **lakókörnyezete elégtelen**, félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéshez szükséges feltételek.

Halmozottan hátrányos helyzetű az a gyermek, aki a rendszeres gyermekvédelmi kedvezményre való jogosultság mellett a fenti a)-c) pontok közül kettőnek felel meg.

2019 decemberében Bátaszéken a hátrányos helyzetű gyermekek száma **74 gyermek** volt, a halmozottan hátrányos helyzetű pedig  **fő.**

1. **Önkormányzati rendeletben szabályozott pénzbeli támogatási formák**

A képviselő-testület a helyi gyermekvédelmi ellátásokról szóló 2/2010.(II.10.) önk-i rendeletében szabályozza a különböző személyes gondoskodási formákat, valamint az egyes pénzbeli támogatási formákat:

1. anyaszállón történő tartózkodás napidíjának átvállalása,
2. zeneiskolai támogatás
3. védőoltásokhoz nyújtandó támogatás.

*Anyaszállón történő tartózkodás napidíjának átvállalására az elmúlt évben sem került sor.*

1. **Zeneiskolai támogatás**

Az a szülő, akinek a gyermeke a bátaszéki alapfokú művészeti iskola zeneiskolai tanulója és a bátaszéki fúvószenekar tagja a féléves zeneiskolai térítési díj vagy tandíj összegével megegyező támogatásban részesül. A támogatás megítélésére évente két alkalommal hivatalból kerül sor, melyhez be kell szerezni a zeneiskolai- és zenekar-látogatási igazolást, valamint a díj kiegyenlítésére vonatkozó számla másolatát. Ez 2019-ben 7 fő támogatását jelentette, és erre 101.900 Ft támogatást biztosított a képviselő-testület.

1. **Védőoltásokhoz nyújtandó támogatás**

Bátaszék közigazgatási területén állandó lakóhellyel rendelkező jogosultak számára az önkormányzat természetbeni ellátásként

1. a 9 hónapos és 3 éves közötti gyermekek számára a bárányhimlő, míg
2. a 6-24 hetes csecsemők számára a rotavírus

megelőzése érdekében anyagi támogatást nyújt a védőoltásokhoz. Abban az esetben, ha a családban az egy főre eső jövedelem – a szülő ezirányú nyilatkozata alapján – nem haladja meg az öregségi nyugdíj mindenkori legkisebb összegének az ötszörösét, úgy a támogatás összege a két oltóanyagból álló oltási sorozat beszerzési ár költségének az 1/2 része. Különös méltánylást érdemlő esetben – a család egy főre eső jövedelme nem haladja meg az öregségi nyugdíj mindenkori legkisebb összegének kétszeresét – a támogatás összege a két oltóanyagból álló oltási sorozat beszerzési ár teljes költsége. 2019 évben rotavírus elleni védőoltáshoz nyújtandó támogatásban 21 fő részesült, melyből 14 fő egy oltóanyagra, míg 7 fő mindkét oltóanyagra megkapta a támogatást. Bárányhimlő megelőzése érdekében anyagi támogatásban 13 fő részesült, melyből 10 fő egy oltóanyag, míg 3 fő mindkét oltóanyag tekintetében jogosulttá vált a támogatásra.

1. **Bursa Hungarica Önkormányzati Ösztöndíj pályázat**

Bátaszék város képviselő-testülete a 126/1/2001.(VIII.28.) ÖKH számú határozatával csatlakozott először a Bursa Hungarica Felsőoktatási Önkormányzati Ösztöndíjpályázathoz, amit azóta minden évben megújít. Az ösztöndíj két részből áll: az önkormányzat által megítélt támogatásból és a központi támogatásból. A támogatás feltételeit a szociális bizottság határozza meg, és a beérkező pályázatokat is a bizottság bírálja el. A támogatás összegével azonos mértékű, de maximum 5.000 Ft központi támogatás illeti meg a pályázót.

2019. évben az „A” típusú pályázati felhívásra 17 fő felsőoktatásban tanuló hallgató nyújtott be kérelmet, ebből 14 fő felelt meg a pályázati kiírásnak és lett számára 6-11.000 Ft ösztöndíj megállapítva, míg „B” típusú pályázati felhívásra 3 kérelem érkezett, melyből mindhárom megfelelt a pályázati kiírásnak, számukra 5-11.000 Ft. támogatást állapított meg a bizottság. A támogatási kérelmek elbírálásához a képviselő-testület 1,6 millió forintot biztosított az önkormányzat költségvetésében.

**III. Az önkormányzat által biztosított személyes gondoskodást nyújtó ellátások bemutatása**

2005. május 1-től a Gondozási Központ keretein belül történik a családsegítői és gyermekjóléti feladatok ellátása.

**Az intézmény irányító szerve**

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása Társulási Tanácsa

***Székhelye*** 7140 Bátaszék, Szabadság u. 4.

**Az intézmény fenntartója**

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása

***Székhelye*** 7140 Bátaszék, Szabadság u. 4.

**Az intézmény alaptevékenysége**

A szociális igazgatásról és szociális ellátásokról szóló 1992. évi III. törvényben meghatározott egyes szociális alapszolgáltatások bentlakás nélküli, valamint védőnői szolgáltatás ellátása, családsegítés és gyermekjóléti feladatok ellátása.

**Az intézmény alaptevékenységének kormányzati funkció szerinti megjelölése**

|  |  |
| --- | --- |
| **kormányzati funkciószám** | **kormányzati funkció megnevezése** |
| 013350 | az önkormányzati vagyonnal való gazdálkodással kapcsolatos feladatok |
| 072112 | háziorvosi ügyeleti ellátás |
| 074031 | család-és nővédelmi egészségügyi gondozás |
| 074032 | ifjúsági-egészségügyi gondozás |
| 102031 | idősek nappali ellátása |
| 102032 | demens betegek nappali ellátása |
| 104042 | család és gyermekjóléti szolgáltatások |
| 107051 | szociális étkeztetés szociális konyhán |
| 107052 | házi segítségnyújtás |
| 107053 | jelzőrendszeres házi segítségnyújtás |

**Az intézmény illetékessége, működési területe**

* családsegítés és a gyermekjóléti szolgáltatás Bátaszék város (általa Alsónána, Alsónyék és Sárpilis községek),
* a házi segítségnyújtás és a jelzőrendszeres házi segítségnyújtás Bátaszék város, Alsónána, Alsónyék, Báta, Pörböly, Sárpilis és Várdomb községek,
* az idősek nappali ellátása Bátaszék város, Alsónána, Alsónyék, Pörböly, Sárpilis és Várdomb községek,
* az étkeztetés Bátaszék város,
* a védőnői szolgáltatás Bátaszék város, Alsónyék és Pörböly községek,
* a központi háziorvosi ügyelet Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területe.

**Személyi feltételek**

2019.01.01-én a Család- és Gyermekjóléti Szolgálat engedélyezett álláshelyeinek a száma 5.5 álláshely volt, melyet 6 fő töltött be.

A szolgálat munkavállalói létszáma, 4 fő családsegítőből, 1 fő adminisztrátorból és 1 fő intézményvezetőből állt, akik közül 1 családsegítő és az adminisztrátor részmunkaidőben (heti 30 órában) látta el feladatait.

A tavalyi évben, egy családsegítő heti 30 órában Sárpilisen látta el a családsegítői és gyermekjóléti feladatokat, majd 2019.02.07-től 2019.05.31-ig Alsónyéken és Bátaszék egy részén, majd 2019.08.12-től 2019.09.09-ig Alsónánán és Bátaszék egy részén helyettesként is dolgozott.

Egy családsegítő Báta településen és Bátaszék egy részén végezte a szakmai munkát.

Egy családsegítő 2019.02.06-tól gyermekvállalás miatti tartós távolléten van. Helyettesítését 2019.05.31-ig belső helyettesítéssel tudtuk megoldani.

2019.06.01-től 2019.07.31-ig új családsegítő látta el Bátaszék egy részén és Alsónyéken a családsegítői feladatokat, a gyermekvállalás miatt távollevő kollega helyett.

2019.8.01.2019.09.08-ig ismét belső helyettesítéssel tudtuk biztosítani a szakmai munkavégzést, az adott területen.

2019.09.09-től sikerült új szakképzett munkavállalót felvenni.

Egy családsegítőnek 2019.08.11-én megszűnt a munkaviszonya munkahelyváltás miatt. 29.08.12.-2019.08.31-ig belső helyettesítéssel láttuk el Alsónána községet és Bátaszék város egy részét, majd 2019.09.01.-2019.12.31-ig az újonnan alkalmazott családsegítővégezte a településeken a szakmai munkát.

A munkavállalói létszám, valamint a dolgozók képesítése megfelelt a jogszabályi előírásoknak.

Minden munkavállaló szakirányú végzettséggel rendelkezik.

A tavalyi évben a személyi változások és a szakember hiány, sok esetben nehéz kihívások elé állította a családsegítőket és az intézményvezetőt. Igyekeztünk ezeket a nehéz helyzeteket áthidalni és megoldani úgy, hogy minél kevesebbet sérüljenek a kliensek, a szakmai munka és a kollegák.

**Tárgyi feltételek**

Intézményünk székhely épületében, - a város központjában,- jól megközelíthető helyen található a Család- és Gyermekjóléti Szolgálat.

Az épület alsó szintje akadálymentesített, de az emeleti részen nem megoldott az akadálymentesítés.

Az emeleti helyiségek közül, a csoportszobát használjuk gyermekfoglalkozások, szakmai megbeszélések, és esetkonferenciák megtartására.

Az ügyfelek fogadása a földszinti három irodahelyiségben és az interjúszobában történik. A munkavégzés, három irodahelyiségben és egy interjúszobában valósul meg. Az épületben található még egy mozgáskorlátozott vizesblokk, egy dolgozói vizesblokk és egy kis teakonyha.

Az intézmény technikailag megfelelően felszerelt. A jó eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult technikai eszközök folyamatos cseréje.

Az elmúlt évben az irodákban korszerűsítés történt, redőny és 1 légkondicionáló berendezés felszerelése történt meg, illetve az elöregedett régi bejárati kapu helyett, egy szép-új ajtón keresztül lehet megközelíteni az irodákat.

Minden munkavállaló saját számítógéppel és internet eléréssel rendelkezik. A nyomtatási, telefonálási, faxolási, szkennelési lehetőség mindenki számára biztosított.

A bátai családsegítőnek intézményi mobiltelefonja van.

Intézményünk rendelkezik 2 laptoppal, melyet a családsegítők magukkal vihetnek a társtelepülésekre.

A társult településekre történő kijárás intézményi kerékpárral (Alsónyék) vagy a családsegítő saját gépjárművével történik.

Az útiköltséget intézményünk megtéríti a dolgozónak.

Szükség esetén az önkormányzat buszait is igénybe vehetjük. (pl.: nyári gyermekprogramok, gépjármű hiányában,- a családlátogatások alkalmával)

Helyben a családokhoz történő kijáráshoz, szolgálati kerékpár áll a munkavállalók rendelkezésére.

A jogszabályi előírásoknak megfelelően, minden munkavállaló részére munkaruhát és védőruhát biztosítunk.

**A Család-és Gyermekjóléti Szolgálat**

**2019. évi szakmai munkájának bemutatása**

A családsegítő és gyermekjóléti szolgálat működése nem hatósági, hanem szolgáltató jellegű. Gyermekvédelmi alapellátás keretében a gyermekek és családjaik együttműködése az önkéntességen alapul. Bátaszéki Család-és Gyermekjóléti Szolgálat szolgáltatásait önkéntes megkeresés alapján, vagy a jelzőrendszer jelzését követően vette igénybe elsősorban a lakosság. Alapellátás keretében nyújtott szociális segítő tevékenységet a jogosult gyermek és családja részére biztosítunk.

**A családsegítő és gyermekjóléti szolgáltatás feladatai**

A család-és gyermekjóléti szolgálat feladata a település területén élő szociális és mentálhigiénés problémák miatt veszélyeztetett, illetve krízishelyzetbe került személyek és családok életvezetési képességének megőrzése, az ilyen helyzethez vezető okok megelőzése, a krízishelyzet megszüntetésének elősegítése, valamint a gyermekek testi, lelki egészségének, családban történő nevelkedésének elősegítése.

A Szolgálat az alábbi feladatokat végzi:

* a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezése,
* kapcsolati problémák kezelésében, megoldásában tanácsadás nyújtása,
* a hivatalos ügyek intézésének segítése,
* felkérésre környezettanulmány készítése,
* kezdeményezi a települési önkormányzatnál új ellátások bevezetését,
* szociális, életvezetési és mentálhigiénés tanácsadást végez,
* az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését végzi,
* a szociális segítőmunkát, így a családban jelentkező működési zavarok, illetve konfliktusok megoldását segíti elő,
* a közösségfejlesztő programok szervezését, valamint egyéni és csoportos készségfejlesztést végez,
* a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászoruló személyek és családtagjaik részére tanácsadás nyújtása,
* a kríziskezelés, valamint a nehéz élethelyzetben élő családoknak segítő szolgáltatások nyújtása,
* a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,
* a válsághelyzetben lévő várandós anya támogatása, segítése, tanácsokkal való ellátása, valamint szociális szolgáltatásokhoz és gyermekjóléti alapellátásokhoz, különösen a családok átmeneti otthonában igénybe vehető ellátáshoz történő hozzájutás szervezése,
* a szabadidős programok szervezése,
* folyamatosan figyelemmel kísérni a településen élő gyermekek szociális helyzetét, veszélyeztetettségét,
* meghallgatja a gyermek panaszát, és annak orvoslása érdekében megteszi a szükséges intézkedéseket,
* segíti a nevelési-oktatási intézmény gyermekvédelmi feladatainak ellátását,
* biztosítja a gyermekjogi képviselő munkavégzéséhez szükséges helyiségeket,

Ezeket a feladatokat a gyermekjóléti szolgálat szociális segítő munkával, szolgáltatási, szervezési tevékenységgel látja el.

**Ellátottak köre**

A településen élő lakosok közül bárki igénybe veheti az intézmény által nyújtott

szolgáltatásokat.

A szolgáltatás igénybevétele mindenki számára ingyenes.

**Milyen formában lehet kapcsolatba kerülni a szolgálattal?**

A szolgáltatás igénybe vétele önkéntes alapon történik.

Az igénybe vevő vagy a jelzést tevő személyesen, írásban vagy telefonon keresztül is fel/megkeresheti a családsegítőt.

A szolgálathoz érkező minden bejelentésnek az intézményvezetővel való konzultációt követően, megtörténik a kivizsgálása, majd a konkrét tények feltérképezése után került sor, a további intézkedések megtételére.

A bejelentők az intézmény saját jelző nyomtatványán tehetik meg jelzéseiket.

Célunk, hogy a jelzések minden esetben írásban rögzítésre kerüljenek. Sok esetben az írásbeliség problémát jelent a bejelentőnek, mivel nem vállalja fel az általa közölt információkat, annak ellenére sem, hogy tájékoztatjuk arról, hogy a bejelentő személyét titkosan kezeljük, valamint jogszabály írja elő a zárt adatkezelést.

Szolgálatunk folyamatos kapcsolatot tart a jelzőrendszer tagjaival esetmegbeszélések, esetkonferenciák, szakmaközi megbeszélések formájában.

A jelzőrendszer tagjai kötelesek egymással együttműködni, és egymást kölcsönösen tájékoztatni a gyermek családban történő nevelkedésének elősegítése, a veszélyeztetettség megelőzése, megszűntetése érdekében.

Az intézménybe beérkező jelzésekről nyilvántartást készítünk, melyet hetente a jelzőrendszeri felelős megküld a szekszárdi Humánszolgáltató Központ Családsegítő és Gyermekjóléti Központjának.

**A jelzőrendszer tagjai**

* az egészségügyi szolgáltatást nyújtók, így különösen a település védőnője, gyermekorvos, házi orvosok,
* személyes gondoskodást nyújtó szolgáltatók,
* köznevelési intézmények,
* rendőrség,
* ügyészség, bíróság,
* az óvoda gyermekvédelmi felelőse,
* az iskola gyermekvédelmi felelőse,
* pártfogó felügyelői szolgálat,
* gyermekjógi képviselő

Évente, minden településen megtartjuk a jogszabályban előírt éves szakmai tanácskozást.

**Éves Szakmai Tanácskozás**

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998 (IV.30.) NM rendelet 15. § (7)-(8) bekezdése értelmében a család- és gyermekjóléti szolgáltató minden év február 28-ig tanácskozást szervez, amelyen a jelzőrendszer tagjainak írásos tájékoztatóit figyelembe véve, átfogóan értékelik a jelzőrendszer éves működését, és szükség szerint, javaslatot tesznek a működés javítására.

# A tanácskozás a tavalyi évben 2019.03.06-án került megtartásra, mert a meghívott külső előadóval így tudtunk időpontot egyeztetni.

# Több éve problémát jelent, hogy a jelzőrendszeri tagok többsége nem teszi meg az írásos beszámolóját, észrevételét a jelzőrendszer működésével és hatékonyabbá tételével kapcsolatban, mely alapját képezi a minden év március 31-ig elkészítendő Intézkedési Tervnek.

# A beérkezett írásos vélemények mindegyike arról szólt, hogy a jelzőrendszer tagjai elégedettek a jelzőrendszer aktuális működésével, megfelelőnek találják az információcserét, a szakember által adott reakciók gyorsaságát, amelyet az adott problémákra adnak.

A jelzőrendszer hatékonyabb működésére vonatkozóan, egyik beszámoló sem tartalmazott javaslattételt.

A jelzőrendszeri tagok egymással havonta Esetmegbeszélő Értekezleteken is találkoznak, amelyre a tavalyi évben összesen 9 alkalommal került sor.

A tavalyi év tapasztalatai alapján elmondható, hogy a meghívások ellenére, több területről nem jönnek el a jelzőrendszeri tagok a megbeszélésekre.

**Az esetek bejelentése történhet**

A veszélyeztetettség megelőzése érdekében nagyon fontos szerepe van a veszélyeztetettséget észlelő- és jelzőrendszer működtetésének. A problémás esetek felszínre kerülésében nagyon fontosak a lakossági bejelentések.

Az időben történt jelzések egy részében, még preventív beavatkozással megelőzhető a halmozott problémák kialakulása.

*A jelzések bejelentése történhet*

* írásban,
* önkéntes személyes segítségkéréssel,
* telefonon történő bejelentéssel,
* a családsegítők személyes megkeresésével.

**A beérkezett jelzések száma**

Bátaszéken 2019-ben 111 jelzés érkezett Szolgálatunkhoz.

***A beérkezett jelzések száma a 2019-es évben***

|  |
| --- |
| **A Szolgálathoz érkezett jelzések száma** |
|  | **0-17 évesekkel kapcsolatos jelzések száma** | **nagykorú személyekkel kapcsolatos jelzések száma** |
| ***egészségügyi szolgáltató*** | 4 | 8 |
|  ***ebből: a védőnői szolgálattól*** | 3 | 3 |
| ***személyes gondoskodást nyújtó szociális szolgáltatók*** | 11 | 10 |
|  ***ebből: család- és gyermekjóléti szolgálat*** | 1 | 3 |
|  ***ebből: család- és gyermekjóléti központ*** | 10 | 3 |
| ***kisgyermekek napközbeni ellátását nyújtók*** | 10 | - |
| ***köznevelési intézményektől*** | 40 | 1 |
| ***rendőrség*** |  | 6 |
| ***állampolgár*** | 5 | 8 |
| ***önkormányzat,, jegyző*** |  | 3 |
| ***gyermekvédelmi és gyámügyi feladatkörében eljáró megyei kormányhivatal*** | 4 | 1 |
| ***állami fenntartói feladatainak ellátására a Kormány rendeletében kijelölt szerv*** | 1 |  |
| ***összesen*** | **75** | **37** |

A táblázat jól szemlélteti a 2019-es évben Szolgálatunkhoz érkező jelzések számát. A adatok magukban foglalják az írásbeli és a szóbeli jelzéseket is.

A 2019-es évben alacsonyabb volt a Szolgálatunkhoz beérkező kiskorúakat érintő jelzések száma, mint a 2018-as évben. A felnőtt lakosság jelzésszámát tekintve érdemi változásról nem beszélhetünk.

Évek óta tartja magát az a tendencia, hogy a legtöbb jelzés a ***köznevelési intézményektől*** (általános iskola, középiskola) érkezik. A 2019-es évben is tőlük érkezett a legtöbb bejelentés.

A tavalyi évben a jelzések oka legfőképpen az volt, hogy az iskoláskorú gyermekek nem tettek eleget tankötelezettségüknek, de magatartási problémák, beilleszkedési nehézségek és elhanyagolás ügyében is érkeztek jelzések.

Elmondható, hogy továbbra is problémát jelentett, hogy az oktatási intézményből hiányzó tanulók nem rendelkeztek sem szülői, sem orvosi igazolásokkal, vagy ha igen, azokat nem adták le időben osztályfőnökeiknek, illetve a szülők sem biztosították gyermekeik számára a szülői igazolásokat és azok időben történő leadását.

A szülők sok esetben eszköztelenek a gyermekeik nevelésében, következetlen szülői attitűdökkel rendelkeznek és javarészt az anyára hárulnak a nevelés feladatai.

A tavalyi évben többször szembesültek a családsegítők azzal, hogy a szülők tudtak gyermekeik igazolatlan hiányzásairól, de nem tettek semmit azért, hogy ezek megszűnjenek. A szülő sok esetben mást személyt, vagy a körülményeket okolta a kialakult helyzetért. Mivel a gyermekek előtt nem volt pozitív követendő példa, nem éreztek késztetést arra, hogy megjelenjenek mindennap az oktatási intézményben, hiszen szankciók nélkül maradtak a normaszegő viselkedéseik. Ezeknél a családoknál elmondható, hogy a legtöbb szülő alapfokú iskolai végzettséggel rendelkezett.

A második legtöbb jelzést küldő 2019-ben is a ***kisgyermekek napközbeni ellátását nyújtó intézmények*** voltak, amelyek az *óvodát és a bölcsődét* foglalják magukba.

A jelzések oka, a kisgyermekek nem megfelelő testi vagy ruházati higiénéje, a család anyagi nehézségeiből adódó problémák, szülők elhanyagoló magatartásai és a szülők életviteléből adódó problémák voltak. Az óvodás korú gyermekek esetében is megjelenik az intézmény látogatásának hiánya.

2019-ben a ***személyes gondoskodást nyújtó szociális szolgáltatók*** 21 alkalommal tettek jelzést. A problémák a tavalyi évben is legfőképpen az ügyintézési problémákból adódtak és kértek segítséget családsegítőinktől. Legfőképpen idősebb és anyagi ellátás nélkül élő személyek ügyében történtek a jelzések.

***Az állampolgárok*** 13 alkalommal éltek jelzéssel Szolgálatunk felé. Ez a számadat enyhe emelkedést mutat a tavalyi évhez viszonyítva.

A bejelentések többnyire gyermekelhanyagolásról, anyagi problémákról, italozó életvitelről, családi konfliktusokról, elhanyagoló magatartásról szóltak.

Az ***egészségügyi szolgáltatóktól*** összesen 12 jelzést kaptunk a tavalyi évben. Ezekből a jelzésekből 6 jelzést küldtek a *Védőnői Szolgálattól*. A szülők elhanyagoló magatartása miatt érkezett a legtöbb jelzés Szolgálatunkhoz. A szülő nem vitte státusz vizsgálatra a gyermeket, oltásait nem kapta meg időben, valamint a gyermek testi higiénéje nem volt megfelelő. Felnőtt lakosság esetében, lakhathatási problémákról, együttműködés hiányáról tettek jelzést a szakemberek. Egy esetbej fordult elő, hogy a várandós kismama nem jelenet meg a védőnői tanácsadásokon és az orvosi vizsgálatok is késve történtek meg.

A település *gyermekorvosa,* többször tett jelzést telefonon, amennyiben egy-egy gyermeket a szülők későn vagy egyáltalán nem vittek el a szakorvosi vizsgálatokra, oltásokra, vagy ha a megjelent gyermek testi, ruházati higiénéje nem volt megfelelő.

A szekszárdi Balassa János Kórház *kórházi szociális munkásai* is több alkalommal telefonon tartották a családsegítőkkel a kapcsolatot és jeleztek egy-egy felmerült probléma esetén és ügyintézésben kérték a segítségünket, a kórházban fekvő személyek esetében.

 2019-ben 6 alkalommal érkezett ***rendőrségi jelzés*** Szolgálatunkhoz, amely 1 jelzéssel több a 2018-as évhez képest. A jelzések tartalma szerint, családi viták miatt jeleztek a rendőrség munkatársai. A kapott jelentések leírása alapján, a szülők vagy gyermek nélküli házaspárok között történt veszekedések, hangos szóváltások, melyek között volt, ami tettlegességig fajult.

A Szolgálatunkhoz érkezett jelzésekről elmondható, hogy szakmailag megalapozottak voltak.

**Bátaszék városban végzett gondozási tevékenység**

**a 2019. évi statisztikai adatok tükrében**

2016.január 1-től életbelépett jogszabályi változások alapján, a Szolgálatnál dolgozó családsegítő munkatársak az együttműködési megállapodás megkötését követően, havi minimum háromszori találkozás keretein belül végzik a szociális segítő tevékenységet, melyet az esetnaplóban dokumentálnak. Ezen felül az ügyfélfogadási időben egyszeri esetkezeléssel megoldható problémákkal jelentkező kliensekkel végeznek szakmai segítő tevékenységet.

*A szociális segítő munkát, három nagy területre oszthatjuk:*

1. *Egyszeri segítségnyújtás*

Ezen szolgáltatást igénybevevő ügyfeleknél a hozott probléma olyan mértékű, amelyet egy alkalommal meg lehet oldani, további szociális segítő munkát általában nem igényel. Ilyenek például az információnyújtás, telefonos vagy papír alapon történő ügyintézés, tanácsadás, segítő beszélgetés. Szükség esetén a megfelelő ellátórendszerekhez irányítjuk a klienseket.

1. *Intenzív szociális segítő tevékenység*

Ezen a területen a családoknál, egyéneknél a problémák olyan mértékűek, amelyeket nem lehet megoldani egyszeri segítségnyújtás keretein belül. Ebben az esetben önkéntességen alapuló együttműködési megállapodás alapján végezzük a szociális segítő tevékenységet, havonta legalább 3 alkalommal történő személyes kapcsolattartások formájában.

1. *Speciális szolgáltatások* pszichológiai, jogi segítségnyújtás, családterápia, kapcsolatügyelet, készenléti ügyelet, fejlesztőpedagógia, mediáció. Ezen szolgáltatásokat az ügyfelek Szekszárdon a Humánszolgáltató Központ épületében tudják igénybe venni (7100 Szekszárd, Vörösmarty u. 5.)

***A szolgálatnál együttműködési megállapodással rendelkezők, nem és korcsoportos megoszlása a 2019-es évben***

|  |
| --- |
| **együttműködési megállapodással rendelkezők**  |
| **nem, életkor** | **0-2** | **3-5** | **6-13** | **14-17** | **18-24** | **25-34** | **35-49** | **50-61** | **62 felett** | **összesen** |
| **férfi** | 4 | 9 | 17 | 10 | - | 2 | 3 | 2 | 2 | 49 |
| **nő** | 6 | 5 | 7 | 12 | 6 | 11 | 17 | 4 | 2 | 70 |
| **összesen** | **10** | **14** | **24** | **22** | **6** | **13** | **20** | **6** | **4** | **119** |
| **családok száma** |  | **47** |

***A szolgálatnál együttműködési megállapodással nem rendelkezők, nem és korcsoportos megoszlása a 2019-es évben***

|  |
| --- |
| **együttműködési megállapodással nem rendelkezők** |
| **nem, életkor** | **0-2** | **3-5** | **6-13** | **14-17** | **18-24** | **25-34** | **35-49** | **50-62** | **62 felett** | **összesen** |
| férfi | 1 | 3 | 9 | 3 | 3 | 3 | 11 | 18 | 21 | 72 |
| nő | 1 | 6 | 11 | 3 | 14 | 30 | 28 | 38 | 40 | 171 |
| **összesen** | **2** | **9** | **20** | **6** | **17** | **33** | **39** | **56** | **61** | **243** |
| **családok** **száma** |  | **171** |

Szolgálatunknál 2019-ben **összesen 362 kliens f**ordult meg, amely kicsit kevesebb, mint 2018-ban. Ebből **együttműködési megállapodás alapján 119 fővel**, **egyszeri segítségnyújtás keretein belül pedig 243 fővel** dolgoztak a szolgálat családsegítői. Az ellátásban részesülő ügyfelek **218 családból** kerültek ki.

Az **együttműködési megállapodás alapján** a 0-17 éves korosztályból, 70 gyermek állt gondozásban a tavalyi év során. 2018-ban 69 gyermeket gondozott a Szolgálat.

A 0-2 éves korosztályból összesen 10 gyermeket gondoztunk, mely több mint 2018 évben, amikor 7 gyermek állt gondozás alatt ebben a korcsoportban.

A táblázat adataiból látható, hogy a 18 év alatti gyermekek esetében továbbra is nagy számot mutat a 6-13 éves korosztály és a 14-17 évesek, míg a felnőttek esetében a legmagasabb arányszám a 35-49 éves klienseknél mutatkozik.

A tavalyi évben szolgálatunknál **egyszeri segítségnyújtás** keretein belül, akik nem rendelkeztek együttműködési megállapodással, összesen **243 fő** jelent meg.

A szolgáltatásainkat igénybe vevők közül kimagasló az 50-62 évesek és a 62 év felettiek száma.

A nemek arányának tekintetében a 2019-ben a nők aránya magasabb a férfiakénál, a nők kiemelkedően magas számban jelennek meg a szolgálatnál a férfiakhoz képest.

Évek óta tartja magát az a tény, hogy a férfiak szinte csak ügyintézési és anyagi problémával keresik fel a családsegítőket.

***A gondozásba újonnan bekerülő kiskorúak száma a kapcsolatfelvétel szerint a 2019-es évben***

|  |
| --- |
| **kapcsolatfelvétel módja** |
|  | **önkéntes (szülő kezdeményezett)** | **szülővel közösen** | **más család, szolgálat vagy központ által** **kezdeményezett** | **jelzőrendszer által kezdeményezett** | **összesen** |
| **gyermekek száma** | 2 | 1 | 4 | 15 | **22** |

**Új gondozásba vételre 22 gyermek** esetében került sor. Az új gondozásba vételre legtöbb esetben a szülők életviteli problémái, családon belüli konfliktusok, a gyermekek lelki-fizikális elhanyagolása, magatartás problémák, illetve a tankötelezettség elmulasztása miatt volt szükség.

**Hatósági intézkedésekhez kapcsolódó feladatok**

Hatósági intézkedés történhet, ha a család tagjai az önkéntes együttműködésen alapuló gondozás során nem működnek együtt, vagy a gyermek veszélyeztetettsége olyan mértékű, hogy már az önkéntes alapellátás keretén belül nem orvosolható, a családsegítő tájékoztatja a Család- és Gyermekjóléti Központot a gyermek, védelembe vétele ügyében.

Bátaszéken a 2019-ben két esetmenedzser látta el a hatósági eljárásokhoz kapcsolódó feladatokat. Az esetmenedzserek legtöbb esetben csütörtöki napokon látogatták meg a településen élő, gondozott családokat, de ha szükséges volt, akkor más napokon, vagy hetente több alkalommal is felkeresték a családokat.

A családok felkeresése legtöbb esetben az esetmenedzser és a családsegítő közös munkáját is jelentette, mivel több esetben a családsegítő az estemenedzserrel közösen kereste fel a problémás családot.

**Védelembe vétel** alatt 2019-ben **32 gyermek** állt, mely több mint 2018-ban, amikor 28 gyermek állt védelembe vétel alatt.

A gyermekek védelembe vételére igazolatlan iskolai hiányzás, magatartási problémák, valamint a szülők életvitele és a gyermekek súlyos elhanyagolása miatt került sor.

**Ideiglenes hatályú elhelyezésre** a tavalyi év során nem került sor.

**Nevelésbe vétel** 2019-ben nem történt.

**Utógondozás** 2019-es év során nem volt a településen.

**Pártfogó felügyeletet** a 2019-es évben **1 kiskorú** esetében rendeltek el.

A kiskorú a hivatalos személy ellen elkövetett testi sértés bűntette miatt állt pártfogás alatt.

A tavalyi évben **1 szociális válsághelyzetben lévő fiatalkorú édesanyának** nyújtottunk segítséget. Problémát jelentett, hogy a várandós nem tartotta be a védőnői és orvosi vizsgálatok időpontjait, veszélyeztetve ezzel a saját egészségét és magzata egészséges fejlődését.

Segítjük és tanácsokkal látjuk el a szociális válsághelyzetben lévő fiatalkorú várandós anyákat. Tájékoztatjuk a kismamákat az őket, valamint a magzataikat megillető jogokról, támogatásokról, ellátásokról. Tájékoztatást nyújtunk az örökbeadás lehetőségéről, abban az esetben, ha az édesanya nem tudja vállalni gyermeke felnevelését. Rendszeres kapcsolatban állunk a helyi védőnői szolgálattal.

**Rendőrségi jelzés**

A tavalyi évben 6 jelzés érkezett Szolgálatunkhoz. A bejelentések családon belüli veszekedésekről, hangos szóváltásokról szóltak, melyek között volt, ami tettlegességig fajult. A bejelentést követően felvettük az érintettekkel a kapcsolatot, akik közül már többen a Szolgálat látókörében voltak.

***A szolgáltatást igénybevevő személyek száma, gazdasági aktivitás szerint a 2019-es évben***

***(együttműködési megállapodással rendelkezők)***

|  |  |
| --- | --- |
| **gazdasági aktivitás** | **fő** |
| **foglalkoztatott** | 20 |
| **munkanélküli** | 15 |
| **inaktív** | 30 |
|  **ebből: 15 éves vagy idősebb tanuló** | 11 |
| **….ebből: nyugdíjas** | 3 |
| **eltartott 0-14 éves korú gyermek** | 54 |
| **összesen**  | **119** |

A fenti táblázat az együttműködési megállapodással rendelkező ügyfelek esetében mutatja a gazdasági aktivitást.

A foglalkoztatottak száma, az elmúlt években változatlan volt, a létszám 20 fővel stagnál. A 2019-es évben is elmondható, hogy a foglalkoztatottak jelentős hányada a mezőgazdaságban dolgozott, főleg idénymunkákat végeztek. Megfigyelhető még, hogy a közmunka program keretein belül is több fő talál munkát, így a megélhetését rendszeres pénzellátás biztosítja.

A 2019-es évben a munkanélküliek számában csökkenés figyelhető meg, 26 főről 15 főre csökkent a számuk.

Az inaktívak körében ez a szám 2019-ben nőtt. Míg 2018-ban 26 addig 2019-ben már 30 fő volt inaktív. Ezek az ügyfelek állandó pénzellátásban részesülnek, de aktív kereső tevékenységet nem folytatnak. Ebbe a kategóriába tartoznak az rokkantnyugdíjasok, az öregségi nyugdíjasok, a GYES-en, GYED-en lévő édesanyák és a 15 éves és annál idősebb tanulók.

***Az együttműködési megállapodással rendelkezők esetében az iskolai végzettségek megoszlása a 2019-es évben***

|  |  |  |
| --- | --- | --- |
| **iskolai végzettség** | **fő** | **ebből:****0-17 éves** |
| **általános iskola nyolc osztályánál kevesebb** | 73 | 62 |
| **általános iskola nyolc osztálya** | 32 | 8 |
| **befejezett szakmunkásképző iskola, szakiskola** | 11 | - |
| **befejezett szakközépiskola** | - | - |
| **befejezett gimnázium** | 2 | - |
| **felsőfokú iskola (főiskola egyetem)** | 1 | - |
| **összesen**  | **119** | **70** |

2019-ben 73 fő nem rendelkezett 8 általános iskolai végzettséggel. Ez kevesebb, mint az előző évi, de vegyük figyelembe azt, hogy most kevesebb a gondozotti ügyfélszám, mint az előző évben. Másrészt a nyolc osztálynál kevesebbet végzettek számába bele tartoznak a még tanulmányokat folyatató diákok és a nagykorú kliensek is, akik még ezt a végzettséget sem tudták megszerezni.

Nyilvántartásunk szerit, 32 fő rendelkezett befejezett nyolc osztállyal.

Gimnáziumi végzettsége 2 főnek volt 2019-ben. A 2019-es évben, szolgálatunk egy főiskolai végzettséggel rendelkező ügyfelet gondozott. Ebben az esetben lelki mentális betegségről volt szó, amikor a család kért segítséget a Szolgálattól.

A tavalyi évben a gondozott kliensek közül, senkinek nem volt befejezett szakközépiskolai végzettsége.

Nagy szükség van szakképzett munkaerőre, de ezeknek az iskoláknak alapfeltétele az általános iskola nyolc osztályának elvégzése. Sajnos ez a gondozott családokban nem számít létfontosságú célnak, így az itt nevelkedő gyerekek annak a lehetőségét is elvesztik, hogy szakmát tanulhassanak közoktatási intézményi keretek között. Ennek hiányában csupán az az esély marad számukra, hogy a munkaügyi központok által szervezett tanfolyamokon vegyenek részt.

***Az együttműködési megállapodással rendelkezők száma családi összetétel alapján a 2019-es évben***

|  |
| --- |
| **családi összetétel** |
| egyedül élő | 8 |
| házastársi (élettársi) kapcsolatban együtt élők gyermek nélkül | 1 |
| házastársi (élettársi) kapcsolatban együtt élők 1-2 gyermekkel (eltartott fiatal felnőttel) | 18 |
| házastársi (élettársi) kapcsolatban együtt élők 3 vagy több gyermekkel (eltartott fiatal felnőttel) | 9 |
| egy szülő 1-2 gyermekkel (eltartott fiatal felnőttel) | 9 |
| egy szülő 3 vagy több gyermekkel (eltartott fiatal felnőttel) | 2 |
| egyéb | 0 |
| **összesen** | **47** |

A 2019-es évben 47 családdal volt együttműködési megállapodása Szolgálatunknak.

Az egyedül élők száma 9 főről 8 főre csökkent. Ők főleg az idősebb korosztályból kerültek ki. Szolgálatunk velük folyamatos kapcsolatban van, hisz az általuk igényelt segítség főleg az ügyintézésre, információnyújtásra, mentális lelki segítségnyújtásra, tanácsadásra terjed ki. Ezek a személyek a Szolgálattal sokszor napi szinten tartják a kapcsolatot, mivel sok esetben a velük folytatott segítő tevékenység részükre a kapcsolódási pontot jelenti a külvilággal.

Magas számot mutat a házastársi (élettársi) kapcsolatban élők száma, ahol 1-2 gyermek él a családon belül. Itt azonban elmondható, hogy a családok nagy részében élettársi kapcsolatban élnek a szülők. A 3 vagy annál több gyermeket nevelő családok száma emelkedő tendenciát mutat, 6-ról 9-re nőtt a számuk. Ez abból is adódhat, hogy az elmúlt évhez képest vannak olyan 2 gyermeket nevelő családok, ahol 2019-ben született meg a harmadik gyermek.

Az egyedül nevelő szülők esetében is megfigyelhető egyfajta növekedés, mivel 2018-as évhez képest 7-ről 9-re nőtt a számuk.

***Az együttműködési megállapodással rendelkező családok száma az elsődleges probléma szerint és a problémák halmozott száma a 2019-es évben***

|  |  |  |
| --- | --- | --- |
| **a probléma típusa** | **családok száma az elsődleges problémák szerint** | **problémák halmozott száma** |
| életviteli | 3 | 32 |
| családi-kapcsolati konfliktus | 11 | 30 |
| családon belüli bántalmazás | 3 | 5 |
| elhanyagolás | 12 | 31 |
| ebből: oktatási, nevelési elhanyagolás | 7 | 27 |
| ebből (04-ből) felnőttre vonatkozóan (családi, intézményi) | 4 | 16 |
| gyermeknevelési | 4 | 25 |
| gyermekintézménybe való beilleszkedési nehézség | 3 | 22 |
| magatartás, teljesítményzavar | 4 | 28 |
| fogyatékosság | - | 2 |
| lelki-mentális, pszichiátriai betegség | 1 | 34 |
| szenvedélybetegség | - | 2 |
| egészségi probléma, egészségkárosodás következménye | - | 3 |
| foglalkoztatással kapcsolatos | 1 | 9 |
| anyagi (megélhetési, lakhatással összefüggő | 1 | 41 |
| ügyintézéssel kapcsolatos | 4 | 46 |
| információkéréssel kapcsolatos | - | 29 |
| **összesen** | **47** | **339** |

Az igénybe vevők által hozott problémák széles spektrumon mozogtak az egyszerű ügyintézésektől a bonyolultabb ellátások megszervezéséig.

Két, egymástól jól elkülönülő oszlopban tüntettük fel a 2019-es évben Szolgálatunknál gondozott családok számát az elsődleges (első oszlop) és halmozott problémák (második oszlop) szerint.

Az elsődleges problémák szerint, a legnagyobb mutatószámot, mint 2018-ban is, az elhanyagolás, azon belül az oktatási, nevelési elhanyagolás mutatta. Ezt követi a családi-kapcsolati konfliktus és a gyermeknevelési, a magatartászavar és az életviteli problémák magas arányszáma.

2019-es évben, a terepmunka során végzett tapasztalatok alapján elmondható, hogy egyre több család kerül krízishelyzetbe a súlyosbodó anyagi problémáik miatt. Az anyagi gondok tartós fennállása miatt, a családok és az egyedül élők a mindennapi létbizonytalanságban próbálják a napi létfenntartásukat megteremteni. Sok esetben ennek az anyagi biztonságnak a hiánya eredményezi a szülők közötti gyakori konfliktusokat, feszültségeket, amelyből idővel akár lelki terror, családon belüli bántalmazás, szenvedélybetegség alakul ki.

A gyermekek háttérbe szorulnak egy ilyen családi légkörben, mert a szülőknek nincs elég idejük, lelki erejük a gyermekükre figyelni.

Egyre többször szembesültek a szakemberek azzal, hogy kiskorú *gyermekek agresszívan* viselkednek a pedagógusokkal, a családtagjaikkal szemben. Feltételezzük, hogy a magatartásuk ilyen megnyilvánulása egy részről abból a frusztrációból adódik, amelyet a gyermek szükségleteinek kielégítetlensége okoz, valamint egyre kisebb korban a gyermek találkozik különböző elektronikai eszközökkel (pl. mobiltelefon, tablet, laptop stb.), amelyeket mindennap használhat ellenőrizetlenül, így erőszakos, agresszív, korának nem megfelelő tartalmakat is nézhet.

Növekvő tendenciát mutat a szülők közti konfliktusok száma. A szülők közötti konfliktusok általában családon belül maradnak. A gyermek viselkedésével jelzi a problémát, ami inkább lelki bántalmazás és érzelmi elhanyagolás. Ez legtöbb esetben az oktatási intézményekben derül ki, amikor a gyermek közösségbe kerül.

Előforduló probléma, hogy a kiskorú gyermek bántalmazza társait.

Az érzelmi elhanyagolás mellett, a tankötelezettség elmulasztása volt az egyik legkiemelkedőbb probléma 2019-ben. A múlt évben, szinte kivétel nélkül hátrányos helyzetű családok gyermekei nem tettek eleget tankötelezettségüknek, a ráhagyó szülői magatartás miatt. Az iskoláztatási támogatás folyósításának szüneteltetése sem volt visszatartó erő ezekben az esetekben. A szülők sokszor a magántanulói státusz megszerzésében látták a probléma megoldását, amely adott esetben csak jogi kiskaput jelentett a gyermek normaszegő magatartásának.

A szülők egyre engedékenyebbek, a gyermekek nem fogadják meg a szülők tanácsait, mindent letagadnak a szüleik előtt, semmiről nem számolnak be nekik. Legtöbbször a barátok adta tanácsokat fogadják el, azt tartják helyesnek.

A szülőknek nincsenek eszközeik a gyermekeik nevelésére, hiányzik a következetesség, a szülők feltétel nélkül mindent elhisznek gyermekeinek, akik sok esetben visszaélnek ezzel a helyzettel.

A gyermekneveléssel kapcsolatos problémák leginkább a kamaszkorban jelentkeznek. Jellemző a csavargás, szülő és gyermek közötti konfliktus, alkohol, cigaretta, szerhasználat, valamint a tankötelezettség teljesítésének az elmulasztása.

A szülők a megoldási lehetőségeket nem találják, ebben kell segítséget nyújtani számukra.

Számos szülő az alacsony iskolai végzettsége és intellektusa miatt, nem rendelkezik olyan kommunikációs és problémamegoldó készségekkel, képességekkel, amelyekkel a gyermeknél eredményt érhetnének el.

A tapasztalat az, hogy a legtöbb gondozott családnál a tudás, a tanulás nem érték, egyik napról a másikra élnek, a szülők sok esetben alkalmi munkákat vállalnak, ami nagyon időjárás függő.

A családok hiányos értékrendje generációkon keresztül öröklődik.

A szülők helytelen életvitele, a nem megfelelő pénzbeosztás mellett a hiteltartozások folyamatos növekedése, a törlesztő részletekkel való elmaradás miatt, egyre több család kerül nehéz anyagi helyzetbe.

2019-ben tovább nőtt a közüzemi hátralékot felhalmozó családok száma. Ahhoz, hogy a szolgáltatás ne kerüljön kikapcsolásra, védendő fogyasztóvá vált az előfizető és kérte az előfizetői mérőóra felszerelését. Ilyen esetben a család csak olyan mértékben tudja használni az áramszolgáltatást, ahogy a felhalmozott tartozást és a fogyasztást rendezni tudja.

Jellemző, hogy azok a családok, akik egyébként is szűkös anyagi keretből gazdálkodnak legális és illegális helyekről (pénzintézet, magánszemély) kölcsönöket, hiteleket vettek fel, sok esetben nagyon magas kamatra, melynek következménye, hogy adósságcsapdába kerültek.

A problémák nem tapasztalhatóak csak önmagukban, általában egymásra épülnek, összefüggnek. Egyik probléma generálja a másikat. A tartósan fennálló munkanélküliség anyagi problémákat idéz elő, amelyek megélhetési nehézségekhez, lakhatási problémákhoz, családi konfliktusokhoz, életviteli gondokhoz, mentális és egészségügyi problémákhoz, szenvedélybetegségek kialakulásához vezethetnek.

Az ügyfelek ugyan felkeresték a problémáikkal a családsegítőket, azonban nagyon kevés azon ügyfelek száma, akik ténylegesen be is tartották, meg is fogadták a kapott tanácsokat.

Egyre több olyan ügyfél fordul Szolgálatunkhoz, akik nem képesek egyedül intézni saját ügyeiket.

***A szakmai tevékenységek adatai a 209-es évben (halmozott adat)***

|  |  |
| --- | --- |
| **szakmai tevékenység** | **szakmai tevékenység halmozott száma** |
| információnyújtás | 568 |
| segítő beszélgetés | 603 |
| tanácsadás | 640 |
| ügyintézéshez segítségnyújtás | 641 |
| konfliktuskezelés | 74 |
| kríziskezelés | 11 |
| közvetítés ellátásokhoz való hozzáféréshez -pénzbeli | 292 |
| közvetítés ellátásokhoz való hozzáféréshez -természetbeni | 270 |
| közvetítés másik szolgáltatáshoz | 192 |
| ebből (09-ből) átmenet gondozásba | 2 |
| közvetítés család-és gyermekjóléti központhoz | 9 |
| esetkonferencia | 4 |
| esetmegbeszélés | 10 |
| szakmaközi megbeszélés | 6 |
| környezettanulmány elkészítésében való közreműködés | 12 |
| családlátogatás | 396 |
| adományközvetítés | 310 |
| jogi tanácsadás |  |
| Hátralékkezelési tanácsadás | 12 |
| Munkavállalási, pályaválasztási tanácsadás | 14 |
| **összesen** | **3964** |

A család-és gyermekjóléti szolgálat nem hatósági, hanem szolgáltató jellegű. Az együttműködés elvére épül, igyekezve ezzel megelőzni a hatósági intézkedést.

Az adatokból látszik, hogy továbbra is a **segítő beszélgetés**, mely **603 alkalommal** valósult meg, **információnyújtás 568 alkalommal**, az **ügyintézésben** való segítségnyújtás **641 esetben**, és a **tanácsadás 640 esetben** leginkább jellemző a gondozás során végzett szakmai munkára 2019-ben.

Míg az információnyújtás rövid interakciót jelent az ügyfél és a szakember közt, addig a segítő beszélgetés több alkalmas, bizalmon alapuló kapcsolatot jelent.

Tájékoztatást nyújtunk a szociális biztonság megteremtéséhez a helyben igénybe vehető, valamint a helyben nem elérhető ellátások, szolgáltatások köréről, az igénybe vétel feltételeiről, módjáról, elérhetőségéről. Segítséget nyújtunk a kliens számára az ellátást, valamint a szolgáltatást nyújtóval történő kapcsolatfelvételben és ügyintézésben is.

Ügyintézéssel kapcsolatos szolgáltatásunkat jellemzően az alábbi problémakörben kérték ügyfeleink,- szolgálati idő kiszámíttatása, nyugdíj előtti álláskeresési segély intézése, méltányossági nyugdíj-emelés kérelem, egyszeri segély igénylése a Nyugdíjfolyósítónál, információnyújtás különféle ellátásokról (leszázalékolás), települési támogatások és más támogatások iránti kérelmek kitöltésében való segítségnyújtás, nyilatkozatok, meghatalmazások, hivatalos levelek írása. Foglalkoztatással kapcsolatosan segítettünk önéletrajzírásban, e-mail fiók elkészítésében, álláskeresésben.

Rendszeresen tájékoztatjuk a hozzánk forduló ügyfeleket jogaikról, a gyermekek fejlődését biztosító támogatásokról, ellátásokról, valamint a támogatások igénybevételének feltételeiről, a hozzájutás módjáról.

Sok esetben a kliensek nem tudják jogaikat, nincs tudomásuk arról, kihez forduljanak problémájukkal, nincsenek tisztában az őket megillető ellátásokkal és azok igénybe vételi eljárásával.

Célunk, hogy hatékony segítséget nyújtsunk a családok számára, ez a segítő beszélgetések magas számából is kitűnik, ahol sokan elmondják, hogy szolgálatunktól várják helyzetük megoldását. A mi célunk a segítségnyújtás, de az elsődleges szempont, hogy abban segítsük a hozzánk fordulót, hogy önmaga váljon képessé saját ügyeinek intézésére.

A településen előfordult családi-kapcsolati konfliktus, családi bántalmazás is 2019-ben.

74 alkalommal volt szükség konfliktuskezelésre, mely 46 családot érintett.

A szülőket gyermeknevelési, életvezetési tanácsokkal segítették a családsegítők.

11 alkalommal kezeltek a családsegítők krízishelyzetet a településen, egy esetben szükség volt az anya és a gyermekek elköltöztetésére is másik településre, mivel felmerült a szexuális bántalmazás gyanúja.

Jelentős a családlátogatások száma, amely **396 alkalom** volt a tavalyi évben.

A családok felkeresése otthonukban nagyon fontos feladat, mivel a családsegítő a klienst a saját környezetében látja, és a különböző problémák megoldása érdekében elengedhetetlen ez a fajta személyes találkozás.

A kliens saját környezetében derül fény pl. a lakás állapotából adódó veszélyre, a nem megfelelő higiénés körülményekre, illetve a családok közti konfliktus megoldásához is szükség van a családtagokat a saját környezetükben vizsgálni.

Esetkonferenciára 4 alkalommal került sor 2019-ben, mely kiváló módja annak, hogy az érintettek egy időben összeülve ugyanazt a problémát megismerjék, és összehangolt választ tudjanak rá adni.

A szoros együttműködés a központ és a szolgálat között lehetővé teszi a speciális szolgáltatásokhoz való hozzáférést az ügyfelek részére, így a pszichológiai és jogi tanácsadást is. (Szekszárdon).

Szolgáltatásaink közül a pszichológus tanácsadást többen is igénybe veszik és, rendszeresen eljárnak a megbeszélt időpontokra.

**A prevenció szerepe a család- és gyermekjóléti szolgáltatásban**

Szolgálatunk 2019-ben is végzett preventív tevékenységet, amelynek legfontosabb programjai a Nyári Játszóházak voltak.

Minden évben igyekszik Szolgálatunk olyan szabadidős elfoglaltságot kínálni a gyermekeknek, amely programokat inkább választják a gyermekek a csavargás és „bandázás” helyett.

Szolgálatunk munkatársai és a segítő önkéntesek célja, hogy egy másfajta értékrendet mutassanak a gyermekeknek, akik a programokon való részvételükkel új ismeretségeket, barátokat tudnak szerezni. Fontos szerepet kapott ezeken a foglalkozásokon a megfelelő kommunikáció és erőszakmentes viselkedés elsajátítása és a tiszteletadás a gyermektől a felnőttekig.

**Nyári játszóházi foglalkozások**

A korábbi évekhez hasonlóan 2019-ben is, a tanévzárót követő első péntektől, egészen augusztus végéig minden pénteken szabadidős tevékenységeket szerveztünk a városban élő iskoláskorú gyermekek számára.

Ilyen foglalkozások voltak például a kézműves foglalkozás, az uszoda látogatása, a sziklamászás, a strandolás, vadrezervátum látogatás, kaland- és élménypark, kutyaterápiás foglalkozás, mentő-rendőr-tűzoltó bemutató és a biciklis kirándulás.

Minden évben a kirándulásokra jelentkeznek a legtöbben, ezeket élvezik legjobban a gyerekek.

A helyi vállalkozók, cégek felajánlásainak köszönhetően, 2019-es évben is gazdag és tartalmas programokat sikerült szervezni a gyerekek számára.

|  |
| --- |
| **A 2019. évi Nyári Játszóház programjai** |
| **dátum** | **nyári programok** |
| 2019.06.21. | Baja - Kalandpark |
| 2019.06.28. | Uszodai látogatás |
| 2019.07.05. | Rendőrség – mentők – tűzoltók játékos ismeretterjesztő foglalkozás |
| 2019.07.12. | Kutyaterápiás foglalkozás –Csiga-biga Alapítvány |
| 2019.07.19. | Gyulaj - Vadrezervátum |
| 2019.07.26. | Pogány- Zsályaliget kirándulás |
| 2019.08.02. | Biciklitúra a Molyhos tölgyhöz, akadályverseny |
| 2019.08.09. | Kézműves foglalkozás, főzés |
| 2019.08.16. | Bonyhád - Élményfürdő |
| 2019.08.23. | Mórágy biciklitúra – sziklamászás, kötélpálya, sütögetés |

**Adományosztás**

2019 december 16-án megtartottuk a Szolgálat karácsonyi ünnepségét, melynek a Petőfi Sándor Művelődési Ház adott helyet. Az ünnepség végén 79 gyermeknek osztottunk ajándékcsomagot, melyekbe játékot, édességet, ruhaneműt rejtettünk. Ezen felül 63 gyermeknek tudtunk édesség- és gyümölcscsomagot ajándékozni, amit a Gondozási Központban vehettek át.

December 18-án 170 családnak osztottunk tartós élelmiszer csomagot. A csomagokban liszt, cukor, olaj, rizs, tészta, bab, májkrém, zacskós leves, löncs, tej, lekvár, keksz, tea, készétel, hagyma, burgonya, hús kerültek.

A felajánlásokat Bátaszék Város Önkormányzata, a helyi vállalkozók, cégek, üzletek, civil szervezetek, és a lakosság tette.

Intézményünk egész évben fogadja a ruha- és bútor felajánlásokat, melyeket a rászorulók között osztunk szét.

A tavalyi évben 3 alkalommal tartottunk ruhabörzét, melyeknek nagy sikere volt.

**Iskolai közösségi szolgálat teljesítése**

Intézményünk lehetőséget biztosít a nemzeti köznevelésről szóló törvény szerint az érettségi bizonyítvány kiadásához szükséges ötven óra iskolai közösségi szolgálatteljesítéséhez. Több középiskolával írásbeli szerződés megkötésére került sor az iskolai közösségi szolgálat teljesítése kapcsán. Több éve végeznek a diákok a Család- és Gyermekjóléti Szolgálatnál közösségi munkát, segítve ezzel a gyermekprogramok lebonyolítását.

A tavalyi évben 4 diák segítette munkánkat.

**Korrepetálás**

Az általunk gondozott gyermekek nagy része tanulási nehézségekkel küzd, ezért továbbra is fontosnak tartjuk, hogy számukra lehetőséget biztosítsunk a felzárkózásra. Segítünk nekik a tanulásban, a nyári pótvizsgákra való felkészülésben.

**Speciális szolgáltatások közvetítése**

Intézményünk segítséget nyújt jogi és pszichológiai speciális szolgáltatások közvetítésében

**Kézműves foglalkozások**

A jeles napokhoz, ünnepekhez kapcsolódóan kézműves foglalkozásokat tartottunk.

**Szakmaközi megbeszélések, szakmai napok**

Több éve szervezünk szakmaközi megbeszéléseket évente 6 alkalommal, különböző témakörökben. Minden évben egy alkalommal szakmai napot szervezünk a kollegák részére.

**A Család-és Gyermekjóléti Szolgálat külső kapcsolat rendszere**

* Szekszárdi Rendőrkapitányság,
* Rendőrőrs-Bátaszék,
* Tolna Megyei Kormányhivatal Hatósági Főosztály Igazságügyi Osztály
* Tolna Megyei Kormányhivatal Hatósági Főosztály Szociális és Gyámügyi Osztály
* Tolna Megyei Kormányhivatal Szekszárdi Járási Hivatala Hatósági Főosztály Gyámügyi Osztály
* Munkaügyi Központ Szekszárdi Kirendeltsége,
* Humánszolgáltató Központ, Szekszárd,
* Családsegítő és Gyermekjóléti Központ Szekszárd
* Család- és Gyermekjóléti Szolgálat Szekszárd
* Tolna Megyei Gyermekvédelmi Központ és Területi Gyermekvédelmi Szakszolgálat
* Védőnői Szolgálat,
* Gyermekorvos-háziorvosok,
* Oktatási-nevelési intézmények gyermekvédelmi felelősei, pedagógusai.

A törvényben meghatározott, és a gyermekek védelme érdekében létrehozott rendszer akkor működik hatékonyan, ha a rászoruló gyermek eljut a neki és családja számára segítséget biztosító ellátáshoz. Ebben kulcsszerepe van a jól működő, hatékony jelzőrendszernek, amely képes felderíteni, jelezni az észlelt problémát, illetve megoldási alternatívákat felépíteni, valamint szükség esetén eljárást kezdeményezni. A jelzőrendszer megfelelő működése jelentősen hozzájárul ahhoz, hogy a gyermekeket érintő problémák, és a gyermekek veszélyeztetettsége időben felszínre kerüljenek. Megfelelő, összehangolt segítség és szolgáltatások révén a súlyosabb problémák kialakulása megelőzhető. A gyermekeket érintő problémák észlelése és jelzése a jelzőrendszer tagjai - oktatás, egészségügy, szociális, hatósági területen dolgozó–gyermekekkel foglalkozó szakemberek-számára kötelezettség, ugyanakkor valamennyiünk – a társadalom minden tagjának–felelőssége is.

Szolgálatunk változatlanul szoros együttműködést tart fenn a védőnői szolgálattal, háziorvossal, gyermekvédelmi felelősökkel. A szakemberekkel történő rendszeres kapcsolattartás lehetővé teszi az információcserét és a problémák korai észlelését.

Fontosnak tartjuk az éves szakmai tanácskozáson elhangzott értékeléseket, megfogalmazott tapasztalatokat.

Rendszeres a kapcsolattartás a fiatalkorúak hivatásos pártfogójával, akivel havonta legalább egyszer megbeszélést tartunk a pártfogoltak ügyében. A pártfogó havi egy alkalommal tart fogadóórát intézményünkben.

**Civil szervezetekkel való kapcsolataink**

* Tűzoltóság Bátaszék
* Nagycsaládosok Egyesülete
* Katolikus Karitasz
* MORZSU Egyesület

A nyári gyermekprogramon évek óta nyújtanak segítséget a Tűzoltóság munkatársai, valamint a Katasztrófavédelmi Munkacsoport.

A Nagycsaládos Egyesülettel több éves a kapcsolatunk. Városi rendezvényeikre mindig meghívást kapunk.

A Katolikus Karitasz, szolgálatunk bevonásával, ruhanemű felajánlással, élelmiszer csomagokkal, játékokkal, tisztálkodási szerekkel segíti a rászoruló családokat.

**Továbbképzések**

Az intézmény szakképzett dolgozóinak regisztrációja megtörtént. Az intézmény továbbképzési tervvel rendelkezik, melyet a dolgozók megismertek és tudomásul vettek. A továbbképzési időszakokat figyelemmel kísérjük, az aktuális tanfolyamokat, továbbképzéseket a kollégák számára elérhetővé tesszük, ezzel is segítve és motiválva őket a szakmai fejlődésre.

A 2019-es évben három családsegítő vett részt, kreditpontot adó továbbképzésen. Valamennyi képzés térítésmentesen vehettek igénybe, csak a Szekszárdra történő utazás költségét fizette intézményünk.

Az elmúlt év folyamán, több alkalommal rendeztek a szakemberek számára szakmai megbeszéléseket, hogy a megváltozott feladatokban a szolgálatnál és a központnál dolgozó családsegítők és esetmenedzserek napi munkáját megkönnyítsék. Szolgálatunk ezeken a rendezvényeken számos alkalommal képviseltette magát.

**IV. A gyermekek napközbeni ellátása**

**Bátaszéki Mikrotérségi Óvoda, Bölcsőde és Konyha**

***Gyermekek napközbeni ellátása 2019***

***Bátaszéki Mikrotérségi Óvoda, Bölcsőde és Konyha***

**Az intézmény alapfeladatai, alaptevékenységei**

* Óvodai nevelés és bölcsődei ellátás,
* gyermek- és közétkeztetés.

Az intézmény az alaptevékenységeit az alapító okiratban meghatározottak szerint látja el.

A bölcsőde az alapfeladatait a Bölcsőde Szakmai Programja szerint végzi.

 **Intézményegységek**

Székhely óvoda: **Bátaszéki Mikrotérségi Óvoda, Bölcsőde és Konyha** 225 férőhely

 Bátaszék Hunyadi u. 44/a

Tagintézményei:

 **Alsónyéki óvoda** 30 fh

 Alsónyék Fábián P.u. 3.

 **Pörbölyi óvoda** 25 fh

 Pörböly Óvoda u. 3.

 **Alsónánai óvoda**  20 fh

 Alsónána Kossuth u. 37.

Bölcsőde: **Bölcsőde** Bátaszék Perczel u.1. 24 fh

Konyha: Bátaszék Budai u.11.

 Pörböly Óvoda u. 3.

A gyermekvédelmi feladatok ellátását a bölcsődében a Gyermekek védelméről és a Gyámügyi igazgatásról szóló 1997. évi XXXI. törvény szabályozza.

A gyermekvédelem egyik első jelző intézménye a bölcsőde. Fő feladatunk a prevenció és a lehetséges korrekció, amely minden bölcsődében gondozott, nevelt kisgyerekre és azok családjára is kiterjed. Folyamatos kapcsolatot tartunk fenn a Védőnői Szolgálattal, a Családsegítő és Gyermekjóléti Szolgálat munkatársaival, a jelzőrendszer tagjaival. Figyelemmel kísérjük a bölcsődénkbe felvett gyermek gondozottságát. Szükség esetén az észlelt problémáról megfigyeléseink alapján írásbeli jelzést teszünk a Gondozási Központ felé, vagy családlátogatást kezdeményezünk. Igény szerint tanácsadást nyújtunk a szülőknek.

**Bölcsőde 2019. évértékelő beszámoló**

Mindkét bölcsődei csoportban a felvétel folyamatosan zajlott az év folyamán.

Az egyik csoportban leginkább két éven aluli, míg a másik csoportban a két évet betöltött gyermekek kerültek elhelyezésre.

A csoportokban a gyermekek napirendjét évszaknak, a gyermek korának és fejlettségi szintjének megfelelően alakították ki a kisgyermeknevelők. A nevelők munkarendje is ehhez igazodik, az „ölelkezési idő” az ellátás intenzív részére esik.

A bölcsődei dajka munkarendje is úgy lett kialakítva, hogy a nap túlnyomó részében tevékenyen részt tudjon venni a csoportokban.

A folyamatos napirenddel a gyermekek nyugalma és felügyelete biztosított volt.

A gyermekek játéktevékenységébe ágyazva jelenítettük meg a nevelés/tanulás egyes területeit. (anyanyelvi-, irodalmi-, ének-zenei-, vizuális-, környezeti-, matematikai- és testnevelés) Ezekhez választottuk az odaillő ábrázolási technikákat, dalokat és mondókákat, mozgásos játékokat. A játék feltételeinek megteremtésével igyekeztünk minél több élményhez juttatni gyermekeinket. A tevékenységek során a nevelés legfőbb pozitív eszközeit alkalmaztuk.(megerősítés, dicséret, elismerés)

Meleg, szeretetteljes odafordulással, a gyermek életkori és egyéni adottságait, fejlettségét, pillanatnyi fizikai – és pszichés állapotát, hangulatát figyelembe véve segítettük harmonikus fejlődésüket. A kisgyermeknevelők játékba való kapcsolódása a gyermek igényeihez igazodott.

A gondozás során is egyéni szükségleteket elégítettünk ki, segítve a gyermeket az önállóság kialakulásában.

A mindennapos mozgással, tornával próbáltunk hozzájárulni az egészségük megőrzéséhez, igyekeztünk minden nap szabad levegőn tartózkodni a gyerekekkel.

Étkezésnél szintén a kisgyermek egyéni igényeit tartottuk szem előtt, figyelve a helyes étkezési szokások elsajátítására, kialakulására.

Megfelelő időt biztosítottunk a gyermekek számára a délutáni pihenésre, egyénileg gondoskodtunk a nyugodt alvás feltételeiről.

A gyermekek egyéni testi- és értelmi fejlődését, tevékenységét a fejlődési naplóban, valamint negyedévente az egészségügyi törzslapon összegeztük.

A napi jelenlétet, hiányzást és történéseket a csoportnaplóban jegyeztük fel.

A bölcsődébe újonnan érkező gyermekeket meglátogattuk otthonukban, a látogatásról pedig feljegyzést készítettünk az adott gyermek fejlődési naplójában.

Az év folyamán minden kisgyermek esetben sikerült megvalósítani a családlátogatást.

A szülőkkel való kapcsolattartást a napi szintű személyes beszélgetéssel, tájékoztatással, családlátogatás alkalmával valamint szülői értekezlet tartásával biztosítottuk ebben az évben is. A bölcsődével kapcsolatos általános tudnivalókat írásos formában az átadó faliújságján helyezték el a kisgyermeknevelők.

Május végén sikeresen megrendeztük a bölcsődei nyílt napot. Ez alkalomból meghívást kaptak az előjegyzésben lévő gyermekek és szüleik, valamint a csoportba járó gyermekek szülei és nagyszülei egyaránt. Az érdeklődők száma ebben az évben is rendkívül nagy volt. A szülői visszajelzések pozitívak voltak, és mi is azt tapasztaltuk, hogy a gyermekek nagyon jól érezték magukat ezen a napon.

Az élelmezésvezetővel a kapcsolattartás heti rendszerességgel zajlott az év folyamán. A heti étlap összeállításánál a szakmai vezető is jelen volt. Az étrend mindig változatos, idényszerű. A gyermekek életkorának, és fejlettségének, ízlésének igyekszünk megfelelőt választani.

Kapcsolattartásunk a bölcsőde gyermekorvosával, a Védőnői- és Gyermekjóléti Szolgálat munkatársaival folyamatos és eseti volt. Több alkalommal személyesen is betekintettek a bölcsőde mindennapjaiba, megbeszéltük a felmerült problémás eseteket és helyzeteket. Kölcsönösen segítettük egymás munkáját.

A technikai dolgozónk 2019 február-márciusban sikeresen elvégezte a munkaköréhez kötött bölcsődei dajka tanfolyamot.

Két kisgyermeknevelő ingyenes akkreditált továbbképzésen vett részt az év folyamán.

2019 októberében szakmai ellenőrzés történt a Tolna Megyei Kormányhivatal részéről, valamint a Magyar Bölcsődék Egyesületének módszertani szakértőjének kirendelésével.

**Bölcsődei statisztikai mutatók 2019**

2019-ben 2 bölcsődei csoport 24 férőhely

2019-es évben a beíratott gyermeklétszám: **46** fő volt.

A bölcsődei ellátást igénybe vevők éves száma: **3664**

A lehetséges kihasználtság a beíratott gyermekszámhoz viszonyítva: 3664+1604=5268/230= 22,90 fő 23 **fő**

A tényleges napi ellátást igénybe vevők száma átlagban: 3664/230=15,93 **16 fő**

Jövedelmi helyzetből kifolyólag Ingyenesen étkezést igénylők száma: **15 fő**

Rendszeres gyermekvédelmi kedvezményben részesült: **8 fő**

Hátrányos helyzetű, halmozottan hátrányos helyzetű: **7 fő**

3 vagy több gyermekes: **5 fő**

**Dolgozói létszám alakulása:**

Kisgyermeknevelők száma: 4 fő

Bölcsődei dajka: 1 fő

**Munkarend alakulása:**

A kisgyermeknevelők csúsztatott munkarendben/napirendben látják el a gyermekeket.

6h-14h

7h-15h

8h-16h

9h-17h

A technikai dolgozó 8h-16h-ig látja el a feladatait.

|  |  |  |  |  |  |
| --- | --- | --- | --- | --- | --- |
|  | **Nyitvatartási napok száma** | **Beíratott gyermekek száma** | **Ellátást igénybe vevők száma** | **Távollétek száma** | **Részvételi arány a beíratott gyermekekhez viszonyítva** |
| Jan. | 22 nap | 29 fő | 391 | 178 | 61% |
| Febr. | 20 nap | 27 fő | 278 | 209 | 51% |
| Márc. | 20 nap | 24 fő | 360 | 104 | 75% |
| Ápr. | 19 nap | 25 fő | 323 | 145 | 68% |
| Máj. | 22 nap | 24 fő | 382 | 146 | 72% |
| Jún. | 19 nap | 26 fő | 370 | 113 | 74% |
| Júl. | 15 nap | 25 fő | 254 | 121 | 68% |
| Aug. | 19 nap | 30 fő | 314 | 147 | 55% |
| Szept | 21 nap | 17 fő | 257 | 64 | 72% |
| Okt. | 22 nap | 18 fő | 285 | 87 | 72% |
| Nov. | 20 nap | 19 fő | 260 | 100 | 68% |
| Dec. | 20 nap | 19 fő | 190 | 190 | 50% |
| **Össz.** | **239 nap** |  | **3664** | **1604** | **Átlag: 65,5%** |

**V. Felügyeleti szervek által lefolytatott ellenőrzések megállapításai**

2019-ben egy alkalommal ellenőrizték Szolgálatunkat, amely március 20-án volt.

Az ellenőrzést a Tolna Megyei Kormányhivatal Hatósági Főosztálya végezte. Az ellenőrzés során problémát nem találtak.

**VI. Összegezés, a jövőre vonatkozó javaslatok, célok meghatározása**

A gyermekvédelmi törvény a prevencióra, a gyermekvédelmi gondoskodásba vétel megelőzésére helyezi a hangsúlyt, mely a jelzőrendszer tagjai közötti sokoldalú, összehangolt munkát igényel. A jelzőrendszeri tagok részéről több javaslat is megfogalmazódott az év során felmerült problémákkal kapcsolatban.

**A jövőre vonatkozó javaslatok, célok meghatározása**

Az eddigi évek, illetve a családlátogatások során tapasztaltak alapján szükséges a jelzőrendszeri tagok, összefogása, gyors reakciója a felmerülő, problémák mihamarabbi orvoslása, csökkentése érdekében.

Fontos tényezője a sikeres munkavégzésnek a szakemberek gyors információcseréje és gyakran személyes találkozása, telefonos kapcsolattartása.

* A meglévő észlelő és jelzőrendszerrel a kapcsolat erősítése és bővítése. Fontosnak tartjuk azoknak a jelzőrendszeri tagoknak és egyéb szerveknek a bevonását is a segítő folyamatba, akik az idős korosztállyal kapcsolatban vannak.
* Mivel városunkban is tovább növekszik a nehéz anyagi helyzetben lévő családok száma, ezért továbbra is segítjük a rászorultakat adományok gyűjtésével, (pl: ruhanemű, könyv, játékok, bútor) osztásával.

Nagy nehézséget jelent, hogy továbbra sincs raktárunk, ezért nem tudjuk megfelelő körülmények között tárolni a beérkező ruhaneműket, játékokat.

* A szolgálat a jövőre vonatkozóan is alapvetőnek tekinti a gyermekjóléti alapellátás minél magasabb színvonalon való működtetését. Igyekszünk minél szélesebb körű szolgáltatásokat nyújtani. Célunk a törvényileg meghatározott feladatok mellett, a már jól működő tevékenységeink folytatása, azok szakmai színvonalának emelése, hiszen ezeknek a programoknak a prevenciós területen van jelentősége.
* A jogszabályok változása befolyásolja valamennyi tevékenységünket, ezért azok naprakész ismerete, alkalmazása,
* 2019-es évben is szervezzük, és működtetjük a prevenciós programjainkat.
* A civil szervezetekkel való kapcsolat erősítése.
* Legfőbb törekvésünk, a szakmai munka színvonalának és a szolgáltatások körének további növelése, bővítése.
* Állandó és folyamatos célként határozható meg a technikai feltételeink további bővítése, az információáramlás javítása, gyorsítása, hatékonyabbá tétele.
* Szakmaközi előadások szervezése a gyermekbántalmazás és a családon belüli erőszakra való fokozott figyelemmel.
* Szakmai továbbképzéseken való részvétel.
* Szakmai tapasztalatcsere a társintézmények bevonásával.
* Rendszeres szupervízió és a szakmai képzések-továbbképzések biztosítása valamennyi munkavállaló részére. Csapatépítő programok szervezése.

Munkánk során azt tapasztaljuk, hogy a gyermekek helyzete egyre nehezebb, a családi kapcsolatok instabilak.

Mint már az előzőekben kitértem rá, a szülők nem tudnak megfelelő mintát nyújtani gyermekeiknek, ezért a szociális hátrányok átörökítődnek.

A gyermekvédelem területén dolgozó munkatársaknak a továbbiakban is a prevenció, a megelőzés fontosságát kell szem előtt tartaniuk a gyermekeket érintő súlyos válsághelyzetek kialakulásának megelőzése érdekében.

Munkánk során számunkra is néha kétséges, hogy elérünk-e sikert, hiszen sokszor csak egy apró lépést tudunk tenni a probléma súlyához képest, ez azonban mégis azt jelentheti az egyén, vagy a család számára, hogy valamerre el tud indulni, életét tovább tudja vinni, vagy legalább jelen helyzeténél, állapotánál „lejjebb” nem csúszik.

Mindez összességében igen megterhelő a Szolgálat munkatársai számára, hiszen nap, mint nap szembesülnek a szükséggel, az elesettséggel, a kilátástalansággal, s a nyomással, mely abból fakad, hogy ők hivatottak a kiút megtalálására, vagy legalábbis a remény felcsillantására, az egyén, vagy a család „képessé tevésére”.

**VII. Bűnmegelőzési program**

Az önkormányzat még nem rendelkezik bűnmegelőzési programmal, azonban Gondozási Központ gyermekjóléti prevenciós programjai, melyek kiemelten a szabadidő eltöltésére és az iskolai szociális munkára összpontosítanak, azt a célt szolgálják, hogy megvédjék a gyermekeket a szociális környezet káros, bűnözésre sarkalló hatásaitól.

**VIII. Az önkormányzat és a civil szervezetek közötti együttműködés**

Az önkormányzat igyekszik jó kapcsolatot kialakítani a városban működő civil egyesületekkel, számos közös rendezvénnyel büszkélkedhet. Azonban ezt az együttműködést tovább kell erősíteni annak érdekében, hogy a jól működő jelzőrendszer tagjaiként elősegítsük a gyermekek családban történő nevelkedését, megelőzzük a veszélyeztetettségüket.